‘Seksrabbi’ in SA aangekeerFoto ter illustrasie: Pixabay Volgens ANP berig Europese koerante die rabbi, Eliezer Berland (78) van Israel, is in Johannesburg in hegtenis geneem. Die rabbi word daarvan beskuldig dat hy vroue in sy bediening seksueel misbruik het. Verskeie vroue het klagtes teen hom ingedien, waarvan een minderjarig is. Berland het na Nederland gevlug, waar hy van 2014 tot 2015 gebly het. Hier het hy die bynaam, die seksrabbyn, gekry. Israel het om sy uitlewering aansoek gedoen, maar toe ŉ Nederlandse hof sy uitlewering goedgekeur het, het hy reeds uit die land gevlug. Hy het glo in lande soos Kanada, Marokko en Zimbabwe aangedoen voordat hy in Suid-Afrika aangekom het. Volgens berigte kon hy al twee keer daarin slaag om van die Suid-Afrikaanse polisie te vlug. Sy regsverteenwoordiger het aangedui hy sal ŉ versoek om uitlewering aan Israel teenstaan. Bron: Trouw